Subject: LÜTi uuringu tulemuste esitluste arv
From: Aleksandr Michelson - MKM <[email-masked]>
To: Piia Viks-Binsol <[email-masked]>
Cc: Kristina Jerjomina - MKM <[email-masked]>, Kati Kikas - MKM <[email-masked]>
Date: Wed, 13 Aug 2025 12:07:46 +0000

Tere, Piia!

Seoses uuringu tulemuste esitluste arvuga soovime täpsustada, kuidas lepingu dokumentide prioriteetsus mõjutab esitluste korraldamist.

Kuigi hankedokumentides ja teie ühispakkumuses esineb vastuolu esitluste arvu osas, siis lähtudes lepingu eritingimuste punktist 1.2 prevaleerib lähteülesanne. Lepingu dokumentide prioriteetsus on järgmine: eritingimused (I), lepingu lisad (II) ja üldtingimused (III). Vastuolude korral lepingu dokumentide vahel prevaleerib prioriteetsem dokument. Lisa 1 on lähteülesanne, seega tuleb lähtuda lähteülesandest kui prioriteetsemast dokumendist.

Lähteülesande punktide „vähemalt kahel korral“ ja „kuni kaks korda“ tõlgenduse kohaselt võiks korraldada esitluse kahel korral. Kui esitlus toimub elektrooniliselt või hübriidselt ning see salvestatakse ja on tagatud kordusvaatamise/kuulamise võimalus, siis ühest esitlusest piisab, kuna salvestist saab vaadata korduvalt.

Lähteülesande punkt 5.2.7 kohaselt toimub uuringu tulemuste esitlemine avalikkusele füüsilises või virtuaalses keskkonnas vastavalt poolte kokkuleppele.

Teeme ettepaneku korraldada ühe esitluse elektroonilisel või hübriidsel kujul (täpsustame järgmisel nädalal), mis salvestatakse. Salvestis edastatakse Majandus- ja Kommunikatsiooniministeeriumile (edaspidi MKM) koos teiste tööde tulemitega. MKM tagab salvestise kättesaadavuse avalikkusele vähemalt ühe aasta jooksul pärast selle veebile panekut.

Jääme teie vastust ootama.

Lugupidamisega

Aleksandr Michelson, PhD
turisminõunik
Ettevõtluskeskkonna ja tööstuse osakond
Majandus- ja Kommunikatsiooniministeerium
+372 55529176